title: نسيم حداد
text: نسيم حداد، (1983) هو باحث و فنان مغربي تازد فمدينة بجعد عام 1983، تايهتم بلغنا تقليدي لمغريبي بحال لعيطة و شعبي و لغيوان ولملحون ولأغنية لأمازيغية و غيرها من لفننون دلغنا لمرتابطة بتراث دلمغريب.
  
  حياتو 
  تزاد فمدينة بجعد، عام 1983. خدا نسيم لباك ديالو تخصص علوم رياضية، من بعدو خدا ليصونص علوم رياضية ومعملوماتية، بعدها ماستر فلفيزيك لمعلوماتية من لجامعة ديال محمد لخامس فرباط. بعد لماستر نتاقل نسيم للمركز لأوروبي دلأبحاث نووية فسويسرا فين قدر ياخد دكتورا دولة فلفيزيك نووية، بعد ما شارك فكثر من 500 بحث علمي منشور فمجلات عالمية. بعد ما تخرج، قرر نسيم باش يخلط بين لبحث لعلمي و شغف ديالو بلفن لفولكلوري لمغريبي لأصيل، لي تايحاول يحييه من جديد و يرجع ليه قيمتو فلمغريب، و يوتق لأغاني شفهية تراثية دلمغريب. نسيم مزوج و أب.
  
  لكاريِّير لفني ديالو 
  لكاريير لفني ديال نسيم حداد بدا عام 2014 ، قبل مايكون فنان ولا مغني، هو باحث فلفنون شعبية لمرتابطة بتراث ديال لمغريب، و شغوف بهاد نوع ديال لفن، لي نشر فيه بزاف ديال دراسات، و شارك فبزاف ديال لمؤتمرات متعلقة بيه، و شارك فبزا ديال سهرات فلمغريب و فلخاريج. رتيباط نسيم بهاد لفن بدا معا ناس لغيوان لي كان شغوف بيهم بزاف من صغرو، و منهم قدر ينفاتح على لفنون تراثية لأخرى، خصوصا فن لعيطة لي بحث فيه بزاف و قدر يجمع لعيوط دلمغريب فرحلة لي فاتت 5000 كلم من لبحث. قدر ينشر نتيجة دلبحث ديالو عام 2014 على شكل وثائقي لي تعرض فلجزيرة لوثائقية بعنوان " العيطة، رحلة نغم". الهدف ديال نسيم هو يوتق توراث لفني شفهي لمغيربي و يحافظ عليه (نص و لّحن) من لانقراض، و يعطيه نفس جديد.
  
  لأعمال لفنية ديالو 
  نسيم عندو مشاريع فنية معا فنانين كبار بحال حجيب و حمزة نميرة، القناة ديالو فليوتيب فيها أكثر من 60 أغنية، أغلبهم فلعيطة، و عندو أكثر من 319 ألف مشترك فلقناة، و لأغنية ديالو "قالت لي نعطيك" فاتت 15 مليون مشاهدة عام 2022.، زيادة على هادشي، نسيم خدم مقدم ديال سهرات فنية فلقناة اللولة لمغربية بعنوان "جماعتنا زينة"، كيف ما عندو ألبوم غنائي مهم سميتو "كو دو كور".
  
  لأغاني ديالو 
  
   گالت ليا نعطيك
   العلوة
   الغابة
   السواكن
   لهواوية
   امحمد يا وليدي
   حاط فوق لكدية
   بعد عل الزين
   حبيبي حبيبي
   داويني
   مولاي عبد الله
   نصبر انا واش بيدي
  
  عيون لكلام 
  
  فنانين ؤ فنانات مغاربا
  ناس تزادو ف بجعد
  زيادة 1983